CELEX: 32015R0376
Language: sk
Date: 2015-03-06 00:00:00
Title: Vykonávacie nariadenie Rady (EÚ) 2015/376 zo 6. marca 2015 , ktorým sa vykonáva článok 16 ods. 2 nariadenia (EÚ) č. 204/2011 o reštriktívnych opatreniach s ohľadom na situáciu v Líbyi

7.3.2015   
            
            
               SK
            
            
               Úradný vestník Európskej únie
            
            
               L 64/15
            
         VYKONÁVACIE NARIADENIE RADY (EÚ) 2015/376
   zo 6. marca 2015,
   ktorým sa vykonáva článok 16 ods. 2 nariadenia (EÚ) č. 204/2011 o reštriktívnych opatreniach s ohľadom na situáciu v Líbyi
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 204/2011 z 2. marca 2011 o reštriktívnych opatreniach s ohľadom na situáciu v Líbyi (1), a najmä na jeho článok 16 ods. 2,
   keďže:
   
               (1)
            
            
               Rada 2. marca 2011 prijala nariadenie (EÚ) č. 204/2011.
            
         
               (2)
            
            
               V nadväznosti na rozsudok Všeobecného súdu z 24. septembra 2014 vo veci T-348/13 Kadhaf Al Dam/Rada (2) by sa záznam týkajúci sa pána Ahmeda Mohammeda Qadhafa Al-Dama mal vypustiť z prílohy III k nariadeniu (EÚ) č. 204/2011. Okrem toho by sa mal aktualizovať záznam týkajúci sa jednej ďalšej osoby uvedený v danej prílohe.
            
         
               (3)
            
            
               Príloha III k nariadeniu (EÚ) č. 204/2011 by sa preto mala zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha III k nariadeniu (EÚ) č. 204/2011 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. marca 2015
      
         
            Za Radu
         
         
            predseda
         
         K. GERHARDS
      
   
   
      (1)  Ú. v. EÚ L 58, 3.3.2011, s. 1.
   
      (2)  Zatiaľ neuverejnené v Zbierke judikatúry.
   
      PRÍLOHA
      
                  1.
               
               
                  Záznam uvedený v prílohe III k nariadeniu (EÚ) č. 204/2011 týkajúci sa nižšie uvedenej osoby sa nahrádza týmto záznamom:
                  
                               
                           
                           
                              Meno
                           
                           
                              Identifikačné údaje
                           
                           
                              Dôvody
                           
                           
                              Dátum zaradenia do zoznamu
                           
                        
                              „1.
                           
                           
                              ABDULHAFIZ, plukovník Mas'ud [alias ABDULHAFID (priezvisko); Massoud (krstné meno)]
                           
                           
                              Pozícia: veliteľ ozbrojených síl
                              Dátum narodenia: 1. januára 1937
                              Miesto narodenia: Tripolis, Líbya
                           
                           
                              Tretí vo velení ozbrojených síl. Významná úloha vo vojenskej spravodajskej službe.
                           
                           
                              28.2.2011“
                           
                        
            
                  2.
               
               
                  Záznam uvedený v prílohe III k nariadeniu (EÚ) č. 204/2011 týkajúci sa nižšie uvedenej osoby sa vypúšťa:
                  
                              „8.
                           
                           
                              QADHAF AL-DAM, Ahmed Mohammed.“